ABA-forum - ABA i Danmark - Nye klagemuligheder
Forside » ABA i Danmark » Nye klagemuligheder
Bente Mundt er chef for Ombundsmandens nye Børnekontor
Folketinget har vedtaget at udvide Ombudsmandens kompetencer til også at omfatte børns rettigheder – herunder de rettigheder, der fremgår af FNs konventioner. Desuden får Ombudsmanden fremover mulighed for at behandle børneklager over private institutioner, f.eks. sociale opholdssteder, privatskoler og private daginstitutioner. Ombudsmandens Børnekontor åbner den 1. november og både børn og voksne kan klage.
Folketinget vedtog kort før sommerferien, at ombudsmanden skal etablere et såkaldt børnekontor. Kontoret skal fungere efter samme principper som ombudsmandens øvrige 5 kontorer. Det vil sige, at medarbejderne hos børnekontoret skal holde øje med, at myndighederne overholder lovgivning og god forvaltningsskik over for borgerne. Men for børnekontoret er der den vigtige forskel, at borgerne er børn.
Hovedparten af medarbejderne hos Ombudsmandens Børnekontor jurister. Men der bliver også ansat en børnesagkyndig, som ud over at give sparring til de øvrige medarbejdere vil være med på besøg i institutioner og træde til i svære samtaler.
Den øverste chef for børnekontoret er Folketingets Ombudsmand, Jørgen Steen Sørensen, men der er ansat en kontorchef – Bente Mundt – til at lede Børnekontoret. Ombudsmanden siger i en pressemeddelelse, at det er vanskeligt at forudse, hvor mange børn, der selv vil henvende sig. Det understreger ifølge ombudsmanden vigtigheden af, at børnekontoret selv kommer ud i børneinstitutioner rundt omkring i landet, og at ombudsmanden tager relevante enkeltsager op på eget initiativ.
Børnekontoret har fire opgaver:
FNs konventioner. Som særlig opgave skal børnekontoret holde øje med, at forvaltningen overholder FN’s børnekonvention og andre internationale forpligtelser til at sikre børns rettigheder.
Selv om det nye børnekontor hos Ombudsmandsinstitutioen indebærer en ny klagemulighed for bl.a. børn med handicap og deres forældre, så kan Ombudsmanden kun behandle klager, hvor andre klagemuligheder er udtømt.
Læs loven om oprettelse af Ombudsmandens Børnekontor
Joi Bay /01.10.2012